**Prosjektbeskrivelse for *Regionale bedriftsprosjekter***

**Generell veiledning**

NB! Malen for prosjektbeskrivelse som er angitt nedenfor, **må** følges. Slett hjelpetekstene og fyll inn tekst for samtlige punkter i malen.

Prosjektbeskrivelsen skal være på maksimalt 10 sider inkludert referanseliste, hvis ikke annet er oppgitt i utlysningen. Sideformat skal være A4 med 2 cm marger, 11 pkt. skrift (Arial, Calibri og Times New Roman) og enkel linjeavstand. For referanseliste, tabeller og evt. figurtekst kan skriftstørrelse 9 benyttes. Nettsider eller dokumenter det lenkes til vil *ikke* bli vurdert. Prosjektbeskrivelsen er et obligatorisk vedlegg til det elektroniske søknadsskjemaet som fylles ut og sendes inn via portalen «Mitt nettsted». I det følgende er dette omtalt som «Søknadsskjemaet».

*Regionalt bedriftsprosjekt* er et FoU-prosjekt som skal føre til innovasjon (verdiskapende fornyelse) hos bedriftene som deltar i prosjektet.

Regionale forskningsfonds støtte til *bedriftsprosjekter* gjelder kun FoU-aktiviteter. Andre aktiviteter og tiltak som er nødvendige for å realisere innovasjonen skal også beskrives, og vil bli vurdert ved behandlingen av søknaden.

**DEL 1: Bakgrunn og regional relevans**

[Hvorfor er prosjektet viktig? Her skal du sette prosjektet inn i en større sammenheng. Presenter først bakgrunnen for prosjektet – ikke prosjektet som sådan. Begrunn deretter hvorfor akkurat dette prosjektet er viktig å gjennomføre. Beskriv hvorfor det er hensiktsmessig å gjennomføre prosjektet akkurat i denne regionen. Hvor viktig er prosjektet for regionen f.eks. kunnskapsutvikling, næringsutvikling, sysselsetting, verdiskaping osv.?]

**DEL 2: Innovasjonen**

**1. Innovasjonsgrad**

[Beskriv innovasjonsidéen. Hvilket problem/behov ønsker du å løse? Hvorfor fungerer ikke tilgjengelige løsninger for ditt problem? Hva er nytt ved løsningen? Hvem er løsningen nyttig for? Hvorfor skal problemet løses regionalt istedenfor nasjonalt/internasjonalt? Hvor betydelig er innovasjonen i en nasjonal og internasjonal sammenheng (bransje/marked)? Gjør det klart hva innovasjonen dreier seg om:

* nye eller endrede produkter/tjenester
* nye eller endrede metoder for produksjon/leveranse/distribusjon
* nye eller endrede former for ledelse/organisering/arbeidsforhold/kompetanse
* nye eller endrede forretningsmodeller.]

**2. Verdiskapingspotensial**
[Beskriv konkret hvilket verdiskapingspotensial innovasjonen vil ha for bedriften(e) som deltar. Hvordan vurderer dere markedspotensialet og konkurransesituasjonen – nasjonalt og internasjonalt? Hvor stor markedsandel har dere målsetting om å ta? Hvordan vil innovasjonen bidra til å posisjonere dere i forhold til de viktigste konkurrentene? Når skal denne målsettingen være nådd? Bruk tall til å beskrive og sannsynliggjøre hvor stort verdiskapingspotensialet utgjør for dere. Gjør det klart om dette er knyttet til:

* opprettholdelse/økning av omsetningen
* nye markeder/markedsnisjer
* reduserte kostnader
* vedlikehold/forbedring av konkurranseevne
* bidrag til regional verdiskaping ]

**DEL 3: Forskning og utvikling**

**3. Forskningsbehovet (fagfeltet og kunnskapsbehovet)**

[Forklar hvorfor forskning er nødvendig for å realisere innovasjonen, og posisjonér prosjektet i forhold til forskningsfronten. Hvilke kunnskapsbehov for å realisere innovasjonen er ikke dekket av eksisterende forskning? Er det foretatt søk i vitenskapelig litteratur, patentdatabaser eller lignende. Beskriv kort resultatet av søket. Opplys leseren med fakta og referanser til relevant faglitteratur. Før henvisninger under referanser kap.15]

**4. Mål og delmål**[Formuler et konkret og etterprøvbart hovedmål for FoU-aktivitetene. Formuler punktvis også etterprøvbare delmål som leder frem til hovedmålet.]

**5. Forskningsspørsmål, løsningsforslag og metode**[Prosjektet brytes ned i ***arbeidspakker*** der hvert delmål ledsages av forskningsspørsmål med deres respektive løsningsforslag.]

**Forskningsspørsmål(ene)**

[Forskningsspørsmålene er de spørsmålene som må besvares for å nå de respektive delmålene. Formulér dette som spørsmål – ikke påstander. Forskningsspørsmålene kan inngå i presentasjonen av arbeidspakkene (se under).

**Løsningsforslag og metode**

[Løsningsforslaget skal vise at de best egnede forskningsverktøyene blir benyttet.

Løsningsforslaget beskriver hvordan man har tenkt å besvare de enkelte forskningsspørsmål. Redegjør for og begrunn valg av metode og sett inn referanser. Hvor ambisiøse er de faglige målene, og er det spesielle forhold (risiko) som kan gjøre det vanskelig å nå disse målene? ]

Eksempel på oppsett av arbeidspakker:

|  |
| --- |
| **Arbeidspakke 1**Delmål 1 (M1)Forskningsspørsmål 1.1Løsningsforslag/metode 1.1Forskningsspørsmål 1.2Løsningsforslag/metode 1.2Forskningsspørsmål 1.3Løsningsforslag/metode 1.3 |

|  |
| --- |
| **Arbeidspakke 2**Delmål 2 (M2)Forskningsspørsmål 2.1Løsningsforslag/metode 2.1Forskningsspørsmål 2.2Løsningsforslag/metode 2.2 |

**Forskningsetikk**[Det skal tas stilling til om det er etiske problemstillinger knyttet til gjennomføringen av prosjektet og utnyttelse av resultatene. Sjekk [www.etikkom.no](http://www.etikkom.no) ]

**DEL 4: Prosjektorganisering**

**6. Prosjektleder og prosjektgruppe**

[Hvorfor er dere kvalifisert til å gjøre dette arbeidet? Har prosjektgruppen riktig kompetanse? Hvem er ansvarlig for gjennomføring av de ulike arbeidspakkene A1, A2 osv. ]

**7. Aktiviteter i prosjektet**

[En arbeidspakke kan inneholde flere løsningsforslag. I dette avsnittet skal dere gi en kort beskrivelse av løsningsforslagene som vil inngå i prosjektet. Et løsningsforslag skal enten kategoriseres som "Industriell forskning" *eller* "Eksperimentell utvikling", se [definisjon av disse to begrepene](http://www.forskningsradet.no/no/Statsstotteregelverket/1254004171884), som er knyttet til regelverket for statsstøtte til FoU. Beskrivelsen av hvert løsningsforslag og fordeling på kategori skal gjøres i tabellen nedenfor. Det skal være en sammenheng mellom leveranser fra arbeidspakkene og framdriftsplanen i søknadsskjema]

|  |  |  |  |  |
| --- | --- | --- | --- | --- |
| ***Nr.*** | ***Faglig innhold*** | ***Kostnad Industriell forskning***  | ***Kostnad Eksperimentell utvikling*** | ***Kostnader totalt (1000)*** |
| Løsnings-forslag 1.1 |  |  |  |  |
| Løsnings-forslag 1.2 |  |  |  |  |
| ….. |  |  |  |  |
|  |  |  |  |  |
| **Sum** | ***Hele prosjektet***  |  |  |  |

**8. Fordeling av ansvar for utføring av FoU-oppgaver.**

[Bruk tabellen nedenfor til å vise hvilke løsningsforslag hver partner som er nevnt under punkt 6 vil delta i, og hvilken partner som er ansvarlig for hvert løsningsforslag.]

|  |  |  |
| --- | --- | --- |
| **Navn på partner** | **Ansvarlig for løsningsforslag:** | **Deltar også i løsningsforslag** |
|  | (Løsningsforslag 1.1) | (Løsningsforslag 1.2 og 1.3) |
|  |  |  |
|  |  |  |
|  |  |  |

**9. Fordeling av prosjektkostnader på partnere som utfører FoU (i 1000 kroner)**[*Les nøye veiledningen om kostnader og budsjettering på nettsidene, jf. veiledning til Søknadsskjemaet.*

Bruk tabellen nedenfor til å vise hvordan prosjektkostnadene fordeler seg på hver av de utførende partnerne nevnt i Tabell 8 ovenfor.

|  |  |  |  |  |
| --- | --- | --- | --- | --- |
| ***Navn på partner*** | ***Personal- og indirekte kostnader*** | ***Utstyr***  | ***Andre kostnader*** | ***Totale kostnader*** |
|  |  |  |  |  |
|  |  |  |  |  |
|  |  |  |  |  |
| **Sum** |  |  |  |  |

* *Det er bare for bedriftspartnerne at kostnader skal fordeles på kostnadsart. For øvrige partnere skal bare samlet kostnad angis i denne tabellen.*
* *Summen av Totale kostnader for prosjektet skal stemme med totalsum for prosjektet, som angitt i Søknadsskjemaets tabell ”Kostnadsplan”.*
* *Summen av kostnader for bedriftspartnerne til Personal- og indirekte kostnader skal stemme med summen av Personal og indir. kostnader i Søknadsskjemaets tabell "Kostnadsplan".*
* *Summen av kostnader for FoU-partnere skal stemme med summen for kostnadstypen "Innkjøp av FoU-tjenester" i Søknadsskjemaets tabell "Kostnadsplan".*]

**10. Finansiering (i 1000 kroner)**[Gi en oversikt over hvordan bedriftspartnerne vil bidra til finansiering av FoU-aktivitetene. Bruk tabellen nedenfor til å vise den enkelte partners finansieringsbidrag fordelt på egenfinansiert innsats i FoU-aktivitetene og/eller kontantbidrag til prosjektet. Dersom prosjektet vil motta finansiering fra andre partnere eller fra andre kilder enn Regionale forskningsfond, angi beløp under "Annen finansiering" og gi nærmere opplysninger i punkt 11.

|  |  |  |  |
| --- | --- | --- | --- |
| Navn på bedriftspartner | **Egenfinansiert FoU-innsats** | **Kontanter** | **Totalt** |
|  |  |  |  |
|  |  |  |  |
|  |  |  |  |
| Bedriftspartnerne samlet |  |  |  |
| Annen finansiering- fra hvem? |  |  |  |
| Søkt Regionalt forskningsfond |  |  |  |
| Total finansiering  |  |  |  |

* *Totalsummen i tabellen må stemme med totalkostnaden for prosjektet angitt i tabellen i punkt 9.*
* *Totalsummen av Egenfinansiert FoU-innsats og Kontanter for "Bedriftspartnerne samlet" skal stemme med totalbeløpet for "Egenfinansiering" i søknadsskjemaets tabell Finansieringsplan.*
* *Beløp på linjene "Regionale forskningsfond" og "Total finansiering" skal stemme med tilhørende beløp i søknadsskjemaets tabell ”Finansieringsplan”.*]

**DEL 5: Realisering av innovasjonen og utnyttelse av resultater**

[Her beskrives planer for hvordan FoU-resultatene skal implementeres, og andre tiltak som er nødvendige for at verdiskapingspotensialet skal kunne realiseres. Hvordan skal innovasjonen tas i bruk i bedriften(e) og evt. lanseres i markedet? Hva er kapitalbehovet for å nå markedet?]

**11. Plan for realisering av innovasjonen [**Maks. 1 side][Beskriv en plan for realisering av innovasjonen ***i form av skisse til forretningsplan*** for nytt produkt/tjeneste, eller skisse til innføringsplan for nye forretningsmodeller eller nye produksjonsprosesser (inkluder fortjeneste). Beskriv kort:

* Markedsintroduksjon av nye eller endrede produkter/tjenester.
* Implementering av nye metoder for produksjon/leveranse/distribusjon
* Implementering av endrede former for ledelse/organisasjon/arbeidsforhold/kompetanse
* Implementering av nye forretningsmodeller
* Beskriv også kort hvilke ressurser er bedriften(e) avhengig av for å gjennomføre planene? Eksempelvis investeringer i produksjonsutstyr, pilotering/demonstrasjonsanlegg, markedsprofilering, etablering av industrielt eller kommersielt samarbeid, styrking av egenkapital.
* Beskriv kort etiske utfordringer ved introduksjon av innovasjonen]

**12. Risikoelementer**[Hvilke hindringer for realisering av innovasjonen ser du? Hva skal du gjøre for å håndtere risikoen? *Risiko knyttet til forskningsaktivitetene skal beskrives i Del 3, punkt 5)*.
Følgende skal kommenteres: Industrialiserings-/kommersialiserings-/iverksettingsrisiko, Markedsrisiko, Finansieringsrisiko, Organisatorisk risiko, Evt. andre relevante risikoelementer]

**DEL 6: Miljøkonsekvenser og kjønn**

**13. Miljøkonsekvenser**[Redegjør for om prosjektgjennomføringen eller utnyttelse av resultatene fra prosjektet vil ha miljøkonsekvenser (positive og negative).]

**14. Rekruttering av kvinner, kjønnsbalanse og kjønnsperspektiv**[Dersom prosjektet vil bidra til nasjonale mål om rekruttering av kvinner eller kjønnsbalanse i prosjekter, skal dette beskrives her. Dersom kjønnsperspektiv er relevant for innholdet i forskningen, beskriv hvordan dette hensynet er ivaretatt.]

**DEL 7: Referanser**

**15. Referanser**

[Litteraturreferanser dokumenterer det faglige/vitenskapelige innholdet i prosjektet. Leseren må kunne finne fram til de aktuelle kildene på grunnlag av de opplysningene som oppgis. Oppgi referansene slik: forfatter(e), årstall, tittel på arbeidet, tidsskrift, volum og sidetall.]